Nafarroako Parlamentuko Mahaiak, 2021eko irailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, terrorismoa dela-eta kondenatutakoei egindako harrera publikoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Migrazio Politiketako eta Justiziako kontseilariak idatziz erantzun di­tzan:

1.- Gaitzesten al dituzu terrorismoa dela-eta kondenatutakoen harrerak publikoak, berriki egin direnen modukoak?

2.- Egokitzat jotzen al duzu legedi indarduna gogortzea, terrorismoa dela-eta kondenatutakoen harrerak, berriki egin direnen modukoak, ekidite aldera?

3.- Zigor Kodetik terrorismoa goratzearen delitua kentzearen aldekoa al zara?

Iruñean, 2021eko abuztuaren 31n

Foru parlamentaria: Jorge Esparza Garrido